Өзбекстан коронавирусты анықтайтын сынама жүйесін жасап шығарды
"Өзбекстан коронавирусты анықтайтын сынама жүйесін жасап шығарды" | "https://abai.kz/post/110026"
TITLE: Өзбекстан коронавирусты анықтайтын сынама жүйесін жасап шығарды
URL: https://abai.kz/post/110026
META: "Өзбекстан коронавирусты анықтайтын сынама жүйесін жасап шығарды" | "https://abai.kz/post/110026"
DATE: 11.04.2020
AUTHOR(s): Abai.kz
TOTAL WORDS: 95
TEXT: Өзбекстанның Инновациялық даму министрлігі жанындағы Заманауи технологиялар орталығының қызметкерлері коронавирусты анықтайтын сынама жүйе жасап шығарды. Бұл туралы "Өзбекстан 24" телеканалы хабарлады. Ақпаратқа қарағанда, айдың соңына дейін аталған жүйені тіркеуден өткізіп, алғашқы 50 мың сынаманы іске қосады. "Министрлік коронавирус инфекциясын анықтау бойынша бірқатар инновациялық жобаларға байқау жариялаған. Соның аясында біздің ғалымдар коронавирусты анықтайтын өздерінің тәсілдерін ойлап шығарды. Бұдан бөлек халықаралық әріптестерімізбен бірге Өзбекстанға қол жетімді дәрілердің антивирустық нәтижелерін зерттеп жатыр" деді елдің инновациялық даму министрі Ибрагим Абдурахманов. Соңғы мәліметтер бойынша Өзбекстанда коронавирус жұқтырып алған адамдардың саны 624-ке жетті. Олардың үшеуі қаза болып, 38-і жазылып шықты. Abai.kz
